Document ID: /roh_data/filtered/swiss_laws_in_ROHinterleaved.jsonl.gz/15263

This text was translated from FR into Rumantsch Grischun.

À la réception de l’attestation de vérification, le conseil d’administration modifie les statuts et constate:1. le nombre, la valeur nominale et l’espèce des actions nouvellement émises;2. le cas échéant, les privilèges attachés à certaines catégories d’actions;3. l’état du capital-actions et du capital conditionnel à la fin de l’exercice ou au moment de la vérification;4. que les pièces sur lesquelles se fonde l’augmentation de capital lui ont été présentées. Si les statuts prévoient une marge de fluctuation du capital, le conseil d’administration adapte, dans le cadre de la modification des statuts, la limite supérieure et la limite inférieure de la marge de fluctuation en fonction du montant de l’augmentation du capital-actions, à moins que cette augmentation ne repose sur une autorisation donnée au conseil d’administration d’augmenter le capital-actions au moyen d’un capital conditionnel.  La décision relative à la modification des statuts et les constatations revêtent la forme authentique. L’officier public mentionne toutes les pièces sur lesquelles se fonde l’augmentation du capital-actions et atteste qu’elles lui ont été présentées. Elles sont jointes à l’acte authentique.Introduit par le ch. I de la LF du 4 oct. 1991 (RO 1992 733; FF 1983 II 757). Nouvelle teneur selon le ch. I de la LF du 19 juin 2020 (Droit de la société anonyme), en vigueur depuis le 1 janv. 2023 (RO 2020 4005; 2022 109; FF 2017 353).

Suenter che la conferma da la controlla è entrada, mida il cussegl d’administraziun ils statuts e constatescha:1. il dumber, la valur nominala e la spezia da las aczias emessas da nov;2. eventualmain ils privilegis ch’èn colliads cun singulas categorias d’aczias;3. il stadi dal chapital d’aczias e dal chapital cundiziunà a la fin da l’onn da gestiun u il mument da la controlla;4. ch’ils mussaments ch’èn stads la basa per l’augment dal chapital, èn stads avant maun ad el. Sch’ils statuts cuntegnan ina marscha da chapital, adatta il cussegl d’administraziun – en il rom da la midada dals statuts – la limita superiura ed inferiura da la marscha da chapital confurm a la dimensiun da l’augment dal chapital, nun ch’il chapital vegnia augmentà sin basa d’ina autorisaziun dal cussegl d’administraziun d’auzar il chapital tras chapital cundiziunà. Il conclus davart la midada dals statuts e las constataziuns ston vegnir documentads publicamain. Il funcziunari da documentaziun sto numnar tut ils singuls mussaments ch’èn stads la basa per l’augment dal chapital e confermar ch’els sajan stads avant maun ad el. Ils mussaments ston vegnir agiuntads al document public.Integrà tras la cifra I da la LF dals 4 d’oct. 1991 (AS 1992 733; BBl 1983 II 745). Versiun tenor la cifra I da la LF dals 19 da zer. 2020 (dretg d’aczias), en vigur dapi il 1. da schan. 2023 (AS 2020 4005; 2022 109; BBl 2017 399).